Hundertwasser (til venstre) 1965 i Hannover
Hundertwasserhuset i Plochingen
**Friedrich Stowasser**(født 15. desember 1928, død 19. februar 2000), bedre kjent under pseudonymet **Friedensreich Regentag Dunkelbunt Hundertwasser**, var en østerriksk kunstner og arkitekt som også jobbet med miljøvern.

Hundertwasser skilte seg ut som en motstander av strømlinjeformet og ensrettet kunst og arkitektur, og uttrykte det gjennom bygningsdesign. Hans best kjente verk er Hundertwasserhaus i Wien i Østerrike, som har blitt et viktig sted i Østerrikes hovedstad, karakterisert av fantasi og særpreg. 

Han var etterkommer av Joseph Maria Stowasser. 

På slutten av det 20. århundre ble han en av de mest kjente østerrikske samtidskunstnerne.

Biografi
--------

Hundertwasser ble født inn i en jødisk familie i Wien 15. desember 1928. Før han fylte tjue år, var hele morssiden av slekta hans blitt drept i Holocaust.

I 1936 begynte han på Montessoriskolen. Han begynte å lage egne verker på slutten av 1940-tallet, og begynte på Akademie der bildenden Künste Wien i 1948.

Nazitiden var svært vanskelig for Hundertwasser og moren Elsa, som var jødiske. De unnslapp forfølgelse ved å markere seg som kristne. Troverdig, siden Hundertwassers pappa var katolikk. Hundertwasser ble døpt katolikk i 1935. For å unngå trøbbel, ble Hundertwasser medlem i Hitlerjugend.

Hundertwasser utviklet kunstneriske ferdigheter tidlig. Etter krigen tilbrakte han tre måneder ved kunstakademiet i Wien, og begynte å signere kunsten sin under navnet Hundertwasser i stedet for Stowasser. Han la ut på reise, og brukte et lite sett med malersaker som han brakte med seg alltid for å skisse det han så. I Firenze møtte han den unge franske billedkunstneren René Brô for første gang. De ble venner livet ut. Hundertwasser første kommersielle malerisuksess var i 1952-53 med en utstilling i Wien.

Han elsket New Zealand, og han definerte det som sitt offisielle hjemland. Her ble han også begravet etter sin død, 19. februar 2000. Han ble 71 år.

Navn
----

Dåpsetternavnet kommer av en oversettelse av 'sto' (det slaviske ordet for '(ett) hundre') til tysk. Navnet *Friedensreich* har dobbel betydning; 'fredsrike' eller 'fredsrik' (i betydningen 'fredelig'). Derfor kan navnet hans, *Friedensreich Hundertwasser*, oversettes direkte til 'fredsrike hundre-vann' på norsk. De andre navnene han valgte, *Regentag* og *Dunkelbunt*, oversettes til 'regnfull dag' og 'mørkt' og 'flerfarget'.

Stil
----

Hundertwassers konservative stil kan nesten sammenliknes med Gaudí i art nouveau. Han ville gjenforene menneskene med naturen, og ville ikke ha rette linjer i sine verker. Han var veldig inspirert av planter og naturen, og brukte mange organiske former. Han sto for individualisme, og mente at hver og en hadde en plass i helheten. Et annet kjennetegn var ofte sterke, lyse farger.

Han definerte ofte stilen sin som transautomatisme.

Referanser
----------

1. 1 2   Gemeinsame Normdatei, besøkt 26. april 2014[Hentet fra Wikidata]
2. 1 2   Benezit Dictionary of Artists, «Friedensreich Hundertwasser», Benezit-ID B00091126[Hentet fra Wikidata]
3. 1 2   RKDartists, «Fritz Hundertwasser», RKD kunstner-ID 40612[Hentet fra Wikidata]
4. 1 2   Social Networks and Archival Context, «Friedensreich Hundertwasser», SNAC Ark-ID w6572v71[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   ZKM person ID friedensreich-hundertwasser, zkm.de, besøkt 30. juni 2022[Hentet fra Wikidata]
7. 1 2   San Francisco Museum of Modern Art online collection, www.sfmoma.org, besøkt 3. september 2021[Hentet fra Wikidata]
8. ↑   Museum of Modern Arts online samling, MoMA kunstner-ID 2766, besøkt 4. desember 2019[Hentet fra Wikidata]
9. ↑   oppført som Austrian, DACS ID (tidligere) 2338e6e4-deec-e711-8b59-000c29e811b2, besøkt 4. juli 2020[Hentet fra Wikidata]
10. ↑  Pierre Restany: Die Macht der Kunst, Hundertwasser. Der Maler-König mit den fünf Häuten. Taschen, Köln 2003, ISBN 978-3-8228-6598-9, S. 16
11. ↑  Pawley, Martin. Friedensreich Hundertwasse – Maverick architect building against the grain (obituary), *The Guardian*, 14 April 2000. Retrieved 1 June 2009.

Kilder
------

* Hundertwassers biografi
* Om Hundertwasser på Rosenthals nettside
* Om Hundertwasser på Montessoriskolens nettside (midten av siden)

Eksterne lenker
---------------

* Offisielt nettsted Rediger på Wikidata

* (en) Friedensreich Hundertwasser – kategori av bilder, video eller lyd på Commons Rediger på Wikidata

* (en) Friedensreich Hundertwasser – galleri av bilder, video eller lyd på Commons Rediger på Wikidata
* (en) Friedensreich Hundertwasser på Internet Movie Database Rediger på Wikidata

* (en) Friedensreich Hundertwasser hos The Movie Database Rediger på Wikidata
* (en) Friedensreich Hundertwasser på Discogs Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** BNE **·** CiNii **·** KulturNav
 |